Projektas

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

dĖL Papildomosios ir alternatyviosios sveikatos priežiūros SRIČIŲ paslaugų grupėms ir (ar) pogrupiams priskiriamų konkrečių paslaugų sąrašo IR JO SUDARYMO TVARKOS PATVIRTINIMO

2020 m. d. Nr. V-

Vilnius

Vadovaudamasis Lietuvos Respublikos papildomosios ir alternatyviosios sveikatos priežiūros įstatymo 4 straipsniu ir 20 straipsnio 2 dalimi:

1. T v i r t i n u pridedamus:

1.1. Papildomosios ir alternatyviosios sveikatos priežiūros sričių paslaugų grupėms ir (ar) pogrupiams priskiriamų konkrečių paslaugų sąrašą.

1.2. Papildomosios ir alternatyviosios sveikatos priežiūros sričių paslaugų grupėms ir (ar) pogrupiams priskiriamų konkrečių paslaugų sąrašo sudarymo tvarkos aprašą.

2. N u s t a t a u, kad šis įsakymas įsigalioja 2021 m. sausio 1 d.

3. P a v e d u įsakymo vykdymo kontrolę viceministrui pagal veiklos sritį.

Sveikatos apsaugos ministras

Teisės aktas

Parengė

A. Kandratavičienė, tel. 8 52 66 1464

PATVIRTINTA

Lietuvos Respublikos

sveikatos apsaugos ministro

2020 m. d.

įsakymu Nr. V-

PAPILDOMOSIOS IR ALTERNATYVIOSIOS SVEIKATOS PRIEŽIŪROS SRIČIŲ PASLAUGŲ GRUPĖMS IR (AR) POGRUPIAMS PRISKIRIAMŲ KONKREČIŲ PASLAUGŲ SĄRAŠAS

Eil. Nr.	Paslaugų grupė, pogrupis	Paslauga	Paslaugą teikiantys specialistai
1.	Papildomosios ir alternatyviosios (toliau – PA) sveikatos priežiūros sveikatos rekreacijos srities kūno priežiūros paslaugų, skirtų gerai psichofizinei būklei užtikrinti, grupė	1.1. Vandens procedūrų terapija	PA sveikatos priežiūros terapijos vandens procedūrų specialistas

1.2. Aromaterapija	PA sveikatos priežiūros aromaterapijos specialistas
2.	PA sveikatos priežiūros sveikatos rekreacijos srities veido priežiūros paslaugų, skirtų gerai psichofizinei būklei užtikrinti, grupė	2.1. Neadatinė mezoterapija	PA sveikatos priežiūros neadatinės mezoterapijos specialistas

2.2. Aromaterapija	PA sveikatos priežiūros aromaterapijos specialistas
3.	PA sveikatos priežiūros natūraliosios ir liaudies medicinos srities biologinio poveikio paslaugų grupė	3.1. Fitoterapija	PA sveikatos priežiūros fitoterapijos specialistas

3.2. Hirudoterapija	PA sveikatos priežiūros hirudoterapijos specialistas

3.3. Apiterapija	PA sveikatos priežiūros apiterapijos specialistas
4.	PA sveikatos priežiūros natūraliosios ir liaudies medicinos srities kūno (kontaktinio) poveikio paslaugų grupė	4.1. Akupunktūra	PA sveikatos priežiūros akupunktūros specialistas

4.2. Taikomoji kineziologija	PA sveikatos priežiūros taikomosios kineziologijos specialistas

4.3. Osteopatija	PA sveikatos priežiūros osteopatijos specialistas
5.	PA sveikatos priežiūros natūraliosios ir liaudies medicinos srities psichosocialinio poveikio paslaugų grupė, paslaugų, kurias teikiant naudojami gyvūnai, pogrupis	5.1. Delfinų terapija	PA sveikatos priežiūros delfinų terapijos specialistas

5.2. Hipoterapija	PA sveikatos priežiūros hipoterapijos specialistas

5.3. Kaniterapija	PA sveikatos priežiūros kaniterapijos specialistas
6.	PA sveikatos priežiūros natūraliosios ir liaudies medicinos srities psichosocialinio poveikio paslaugų grupė, meno terapijos paslaugų pogrupis	6.1. Dailės terapija 6.2.Muzikos terapija 6.3. Dramos terapija 6.4. Šokio ir judesio terapija	PA sveikatos priežiūros dailės terapijos specialistas PA sveikatos priežiūros muzikos terapijos specialistas PA sveikatos priežiūros dramos terapijos specialistas PA sveikatos priežiūros šokio ir judesio terapijos specialistas
7.	PA sveikatos priežiūros natūraliosios ir liaudies medicinos srities Rytų medicinos sistemų paslaugų grupė	7.1. Ajurveda	PA sveikatos priežiūros ajurvedos specialistas

7.2. Joga	PA sveikatos priežiūros jogos specialistas

_________________

PATVIRTINTA

Lietuvos Respublikos

sveikatos apsaugos ministro

2020 m. d.

įsakymu Nr. V-

Papildomosios ir alternatyviosios sveikatos priežiūros SRIČIŲ paslaugų grupėms ir (ar) pogrupiams priskiriamų konkrečių paslaugų sąrašo sudarymo tvarkOS APRAŠAS

I SKYRIUS

BENDROSIOS NUOSTATOS

1. Papildomosios ir alternatyviosios sveikatos priežiūros sričių paslaugų grupėms ir (ar) pogrupiams priskiriamų konkrečių paslaugų sąrašo sudarymo tvarka (toliau – Tvarkos aprašas) nustato paslaugų įtraukimo į Papildomosios ir alternatyviosios sveikatos priežiūros sričių paslaugų grupėms ir (ar) pogrupiams priskiriamų konkrečių paslaugų sąrašą (toliau – Sąrašas) eigą.

2. Tvarkos apraše vartojamos sąvokos suprantamos taip, kaip jos apibrėžtos Lietuvos Respublikos papildomosios ir alternatyviosios sveikatos priežiūros įstatyme.

II SKYRIUS

PASLAUGŲ ĮTRAUKIMO Į SĄRAŠĄ TVARKA

3. Fiziniai ar juridiniai asmenys (toliau – Pareiškėjas) norėdami, kad atitinkama paslauga būtų įtraukta į Lietuvos Respublikos sveikatos apsaugos ministro įsakymu tvirtinamą Sąrašą, raštu ar elektroniniu paštu kreipiasi į Lietuvos Respublikos sveikatos apsaugos ministerijoje veikiantį Papildomosios ir alternatyviosios sveikatos priežiūros plėtros komitetą (toliau – Komitetas) su laisvos formos rašytiniu prašymu dėl paslaugos įtraukimo į Sąrašą ir paslaugos priskyrimo konkrečiai papildomosios ir alternatyviosios (toliau – PA) sveikatos priežiūros sričių paslaugų grupei ir (ar) pogrupiui.

4. Kartu su prašymu turi būti pateikta ir užpildyta Paslaugos aprašymo forma (Tvarkos aprašo priedas). Prašymai turi būti teikiami taip, kad būtų užtikrintos galimybės nustatyti prašymą teikiančio fizinio ar juridinio asmens tapatybę ir kontaktinius duomenis.

5. Komitetas priima sprendimą atsisakyti nagrinėti prašymą ir grąžina prašymą jį pateikusiam fiziniam ar juridiniam asmeniui nurodydamas grąžinimo priežastis šiais atvejais:

5.1. analogiška paslauga jau teikiama sveikatos priežiūros paslaugų sistemoje;

5.2. kartu su prašymu pateikta netinkamai užpildyta Paslaugos aprašymo forma;

5.3. pateikta ne visa ir (ar) netiksli informacija;

5.4. prašymą pateikęs fizinis ar juridinis asmuo per Komiteto nurodytą terminą, kuris negali būti ilgesnis kaip 30 kalendorinių dienų, neįvykdo reikalavimo ištaisyti trūkumus.

6. Komitetas sprendimą dėl įtraukimo (arba dėl neįtraukimo) į Papildomosios ir alternatyviosios sveikatos priežiūros sistemą priima ne vėliau kaip per 2 mėnesius nuo prašymo gavimo Komitete dienos. Kai dėl objektyvių priežasčių (sudėtingas nagrinėjimo atvejis, reikalinga gauti papildomas išvadas bei kitą sprendimui priimti būtiną informaciją, dokumentus ir kt.) per šį terminą sprendimas negali būti priimtas, sveikatos apsaugos ministras Komiteto argumentuotu teikimu gali šį terminą pratęsti, bet ne ilgiau kaip dar vienam mėnesiui. Į šiame punkte nurodytus sprendimo priėmimo terminus neįskaičiuojamas Tvarkos aprašo 5.4 papunktyje nurodytas terminas.

7. Komitetas svarstydamas Sąrašą vadovaujasi visais šiais įtraukimo į šį sąrašą kriterijais:

7.1. teigiamas paslaugos poveikis ligoms ir būklėms, lemiančioms didžiausią šalies gyventojų ligotumą ir mirtingumą;

7.2. teigiamas paslaugos poveikio sveikatai veiksmingumas yra pagrįstas moksliniais medicinos duomenimis, biologinių, psichologinių ir (ar) socialinių priemonių teigiamu poveikiu sveikatai ir (ar) mokslo empirinėmis žiniomis;

7.3. teigiamas paslaugos poveikis pacientų gyvenimo kokybei;

7.4. paslaugos teikimas pagrįstas tarptautine taikoma praktika.

8. Komitetas, atsižvelgdamas į Tvarkos aprašo 7 punkte nurodytus kriterijus, įvertina paslaugą ir priima sprendimą siūlyti sveikatos apsaugos ministrui PA sveikatos priežiūros paslaugą įrašyti (arba neįrašyti) į Sąrašą, o siūlant įrašyti paslaugą į Sąrašą, paslaugą priskirti konkrečiai PA sveikatos priežiūros sričių paslaugų grupei ir (ar) pogrupiui.

9. Prieš priimant 8 punkte nurodytą sprendimą turi būti sudarytos galimybės prašymą pateikusiam asmeniui Komiteto posėdyje dalyvauti ir pateikti savo paaiškinimus. Ne vėliau kaip per 5 darbo dienas nuo sprendimo priėmimo dienos Komitetas apie priimtą sprendimą informuoja Pareiškėją raštu ir (ar) elektroniniu paštu, aiškiai, suprantamai ir išsamiai, nurodydamas objektyviais ir nurodytais kriterijais pagrįstas Komiteto priimto sprendimo priežastis.

10. Komitete sprendimai priimami vadovaujantis Lietuvos Respublikos papildomosios ir alternatyviosios sveikatos priežiūros įstatymu, Komiteto nuostatų nustatyta procedūra bei laikantis nuostatuose nustatytų principų ir šiuo Tvarkos aprašu.

11. Jeigu pareiškėjas nesutinka su Komiteto priimtu sprendimu, jis per 10 darbo dienų nuo sprendimo gavimo dienos turi teisę pateikti skundą Sveikatos apsaugos ministerijai. Sveikatos apsaugos ministerijos už PA sveikatos priežiūrą atsakingas padalinys (prireikus pasitelkęs ir kitus Sveikatos apsaugos ministerijos struktūrinius padalinius pagal kompetenciją) išnagrinėja pareiškėjo skundą ir ne vėliau kaip per 20 darbo dienų nuo skundo gavimo Sveikatos apsaugos ministerijoje dienos sveikatos apsaugos ministro vardu priima šiuos sprendimus:

11.1. patenkinti skundą ir siūlyti Komitetui pakartotinai priimti sprendimą, įvertinus nurodytus trūkumus;

11.2. atmesti skundą.

12. Komiteto galutinio sprendimo pagrindu Sveikatos apsaugos ministerijos struktūrinis padalinys pagal kompetenciją parengia Sąrašo pakeitimo projektą.

III SKYRIUS

BAIGIAMOSIOS NUOSTATOS

13. Komitetas savo iniciatyva ar gavęs PA sveikatos priežiūros paslaugas teikiančių asmenų informaciją, gali teikti siūlymus sveikatos apsaugos ministrui dėl Sąrašo tikslinimo. Siūlyme turi būti pateikiami argumentuoti motyvai dėl Sąrašo tikslinimo.

14. Tvarkos 11 punkte nurodyto skundo nagrinėjime negali dalyvauti Sveikatos apsaugos ministerijos struktūrinio padalinio darbuotojas, kuris yra Komiteto narys.

_______________________

Papildomosios ir alternatyviosios sveikatos priežiūros sričių paslaugų grupėms ir (ar) pogrupiams priskiriamų konkrečių paslaugų sąrašo sudarymo tvarkos aprašo

priedas

PASLAUGOS APRAŠYMO FORMA

1.	Paslaugos pavadinimas
2.	Paslaugos grupė
2.1.	Paslaugos pogrupis
3.	Paslaugos aprašymas: paskirtis (ligos prevencija, diagnostika, gydymas), veikimo principai, gavėjų tikslinė populiacija, galimų paslaugų alternatyvos, teikimo etapai, teikimo trukmė ir t. t.
4.	Paslaugos indikacijos
5.	Paslaugos kontraindikacijos
6.	Priemonės, reikalingos paslaugai atlikti
7.	Aplinkos reikalavimai paslaugai teikti
8.	Produktai, gyvūnai ir kiti organizmai, naudojami teikiant paslaugas
9.	Kvalifikaciniai reikalavimai specialistui ir (ar) komandai, teikiančiai paslaugą:
9.1.	bazinis išsilavinimas
9.2.	specializuoti mokymai
9.3.	darbo patirtis
10.	Teigiamas paslaugos poveikis ligoms ir būklėms, lemiančioms didžiausią šalies gyventojų ligotumą ir mirtingumą
11.	Teigiamas paslaugos poveikio sveikatai veiksmingumas yra pagrįstas moksliniais medicinos duomenimis, biologinių, psichologinių ir (ar) socialinių priemonių teigiamu poveikiu sveikatai ir (ar) mokslo empirinėmis žiniomis
12.	Teigiamas paslaugos poveikis pacientų gyvenimo kokybei
13.	Paslaugos teikimas pagrįstas tarptautine taikoma praktika
14.	Kita papildoma informacija
15.	Kontaktinis asmuo (vardas, pavardė, tel., el. p. )

Patvirtinu, kad pateikta informacija yra teisinga.

Pateikiamą formą sudaro___ numeruotų lapų.

________________________	_______________

(Vardas, pavardė)	(Parašas)